বানা আল-আবেদ
বানা আল-আবেদ এর একাউন্ট, @AlabedBana, তৈরী করা হয়েছিল ২০১৬ সালের সেপ্টেম্বরের ২৪ তারিখে। একাউন্ট খোলার ২ দিনেই ৭ বছর বয়সী বানা #HolocaustAleppo, #MassacreInAleppo, #StopAleppoMassacre এর মতো হ্যাশট্যাগ এবং রাশিয়ার প্রেসিডেন্ট ভ্লাদিমির পুতিন, মার্কিন প্রেসিডেন্ট বারাক ওবামা এবং সিরিয়ার প্রেসিডেন্ট বাশার আল-আসাদ কে উল্লেখ করে টুইট করেন। টুইটার পরবর্তীতে তাঁর একাউন্টে স্বীকৃতি প্রদান করে। বানার একাউন্টে প্রায় ৩,৭০,০০০ এর মতো অনুসারী রয়েছে এবং তাঁর একাউন্টটি মূলত তাঁর মা ফাতেমা কর্তৃক পরিচালিত। ২০১৬ সালের ৪ ডিসেম্বর বানার টুইটার একাউন্ট বন্ধ হয়ে যায় কিন্তু পরবর্তীতে ২ দিনের মধ্যে সে তাঁর একাউন্ট ফিরে পায় এবং তখন থেকে তাঁর টুইট প্রদান অব্যাহত রয়েছে।
বানা আল-আবেদ
সিরিয়ার সরকার বাহিনী কর্তৃক আলেপ্পো তে সফলভাবে হামলা চালানোর পর তুরস্ক এবং রাশিয়ার মধ্যস্থতায় উক্ত শহর থেকে বিদ্রোহী এবং জনসাধারণদের খালি করার জন্য যুদ্ধবিরতি হয়। যখন আলেপ্পো শহরে জনসাধারণদের সরিয়ে আনার কর্মকান্ড পরিকল্পনা মোতাবেক কাজ করছিলো না, তখন বানার মা ফাতেম তুরষ্কের বিদেশ মন্ত্রী মেভলুত চাভুশোগ্লু কে উল্লেখ করে একটি টুইট করেন এবং প্রত্যুত্তরে মন্ত্রী তাদের এবং বাকি জনসাধারণদের বের করে আনার তুরষ্কের সর্বাত্মক প্রচেষ্টার কথা উল্লেখ করেন। ২০১৬ সালের ১৯ শে ডিসেম্বর সংবাদ মাধ্যমে এটি নিশ্চিত হয়েছিলো যে, সিরিয়ার সরকার বাহিনীর আলেপ্পো দখলের পর ৩৫০ জন জনসাধারণ সমেত বানা আল-আবেদ এবং তাঁর পরিবার যুদ্ধ কবলিত আলেপ্পো থেকে ফিরে আসতে পেরেছে। ২১ শে ডিসেম্বর বানা এবং তাঁর পরিবার আনুষ্ঠানিকভাবে তুরষ্কে বসবাসের অনুমতি লাভ করে এবং আন্তর্জাতিক প্রেসের উপস্থিতিতে বানা এবং তাঁর পরিবার তুরষ্কের প্রেসিডেন্ট এরদোয়ানের সাথে সাক্ষাতের সুযোগ লাভ করে।